title: Vykonávacie nariadenie Komisie (EÚ) 2017/1974 z 30. októbra 2017, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

text:
               31.10.2017

               SK

               Úradný vestník Európskej únie

               L 281/27

         VYKONÁVACIE NARIADENIE KOMISIE (EÚ) 2017/1974
   z 30. októbra 2017,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2015/1333/SZBP z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:

               (1)

               V prílohe V k nariadeniu (EÚ) 2016/44 je uvedený zoznam plavidiel označených Sankčným výborom Organizácie Spojených národov v súlade s bodom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Uvedené plavidlá podliehajú radu zákazov podľa uvedeného nariadenia vrátane zákazu nakládky, prepravy alebo vykládky surovej ropy z Líbye a prístupu do prístavov na území Únie.

               (2)

               Dňa 20. októbra 2017 výbor Bezpečnostnej rady Organizácie Spojených národov predĺžil zaradenie plavidla Capricorn, na ktoré sa vzťahujú reštriktívne opatrenia, do zoznamu a zmenil príslušný záznam. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha V k nariadeniu Rady (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2017

            Za Komisiu

            v mene predsedu

            riaditeľka Útvaru pre nástroje zahraničnej politiky

      (1)  Ú. v. EÚ L 206, 1.8.2015, s. 34.

      (2)  Ú. v. EÚ L 12, 19.1.2016, s. 1.

      PRÍLOHA
      Príloha V k nariadeniu Rady (EÚ) 2016/44 sa mení takto:
      záznam:

                     „1.

                     Názov: CAPRICORN
                     Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 platí toto označenie od 21. júla 2017 do 21. októbra 2017, pokiaľ jeho platnosť neukončí výbor skôr na základe bodu 12 rezolúcie č. 2146. Vlajkový štát: Tanzánia.

                        Doplňujúce informácie

                     IMO: 8900878. K 16. júlu 2017 sa plavidlo nachádzalo pri pobreží Cypru.“

      sa nahrádza takto:

                     „1.

                     Názov: CAPRICORN
                     Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 20. októbra 2017 toto označenie predĺžil a platí do 18. januára 2018, pokiaľ výbor jeho platnosť neukončí skôr na základe bodu 12 rezolúcie č. 2146. Vlajkový štát: Tanzánia.

                        Doplňujúce informácie

                     Zaradené do zoznamu 21. júla 2017. IMO: 8900878. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“


title: Vykonávacie nariadenie Komisie (EÚ) 2017/1997 zo 7. novembra 2017, ktorým sa menia vykonávacie nariadenia (EÚ) 2016/184 a (EÚ) 2016/185, ktorými sa rozširuje konečné vyrovnávacie a antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane

text:
               8.11.2017

               SK

               Úradný vestník Európskej únie

               L 289/1

         VYKONÁVACIE NARIADENIE KOMISIE (EÚ) 2017/1997
   zo 7. novembra 2017,
   ktorým sa menia vykonávacie nariadenia (EÚ) 2016/184 a (EÚ) 2016/185, ktorými sa rozširuje konečné vyrovnávacie a antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné antidumpingové nariadenie“), a najmä na jeho článok 11 ods. 4 a článok 13 ods. 4, a nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2) (ďalej len „základné antisubvenčné nariadenie“), a najmä na jeho článok 23 ods. 6 a článok 24 ods. 5,
   keďže:
   A.   PLATNÉ OPATRENIA

               (1)

               Rada 2. decembra 2013 uložila antidumpingové (3) a vyrovnávacie opatrenia (4) na fotovoltické moduly alebo panely na báze kryštalického kremíka a články typu používaného vo fotovoltických moduloch na báze kryštalického kremíka a na hlavné komponenty (t. j. články) s pôvodom v Čínskej ľudovej republike alebo odosielané z Čínskej ľudovej republiky (ďalej len „pôvodné opatrenia“).

               (2)

               Komisia 11. februára 2016 rozšírila uvedené opatrenia na dovoz fotovoltických modulov na báze kryštalického kremíka a hlavné komponenty (t. j. články) odosielané z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane, s výnimkou dovozu výrobkov, ktoré vyrábajú určité spoločnosti konkrétne oslobodené od týchto opatrení (ďalej len „rozšírené opatrenia“) (5).

               (3)

               Dňa 5. decembra 2015 Komisia začala revízne prešetrovania pred uplynutím platnosti pôvodných antidumpingových (6) a vyrovnávacích (7) opatrení, ako aj čiastočné priebežné revízne prešetrovanie uvedených opatrení (8). Následne 1. marca 2017 Komisia uložila antidumpingové clo a vyrovnávacie clo na obdobie 18 mesiacov (ďalej len „pokračujúce opatrenia“) a ukončila čiastočné priebežné revízne prešetrovanie (9).

               (4)

               Dňa 3. marca 2017 Komisia začala čiastočné priebežné revízne prešetrovanie obmedzené na formu a úroveň pokračujúcich opatrení (10). V nadväznosti na toto revízne prešetrovanie Komisia pokračujúce opatrenia zmenila s účinnosťou 15 dní po uverejnení vykonávacieho nariadenia Komisie (EÚ) 2017/1570 (11).

               (5)

               V súčasnosti platné vyrovnávacie a antidumpingové opatrenia sú teda opatrenia uložené vykonávacím nariadením Komisie (EÚ) 2017/366 a vykonávacím nariadením Komisie (EÚ) 2017/367, zmenenými vykonávacím nariadením (EÚ) 2017/1570.

         B.   POSTUP

   1.   Začatie

               (6)

               Vykonávacím nariadením Komisie (EÚ) 2017/242 (12) (ďalej len „nariadenie o začatí prešetrovania“) Komisia začala revízne prešetrovanie rozšírených opatrení na účely zistenia možnosti udelenia výnimky z týchto opatrení spoločnosti Jinko Solar Technology SDN.BHD (ďalej len „žiadateľ“ alebo „Jinko Malaysia“), malajzijskému vyvážajúcemu výrobcovi fotovoltických modulov na báze kryštalického kremíka a hlavných komponentov (t. j. článkov). Nariadením o začatí revízneho prešetrovania sa taktiež zrušili antidumpingové clá, pokiaľ ide o žiadateľa, a zaviedla sa registrácia dovozu od neho.

               (7)

               Revízne prešetrovanie sa začalo na základe žiadosti predloženej žiadateľom, ktorá obsahovala dostatočné dôkazy prima facie na podporu žiadateľovho tvrdenia, že je novým vyvážajúcim výrobcom a spĺňa kritériá na oslobodenie podľa článku 11 ods. 4 a článku 13 ods. 4 základného antidumpingového nariadenia a článku 23 ods. 6 základného antisubvenčného nariadenia, konkrétne že:

                           —

                           počas obdobia prešetrovania použitého v prešetrovaní, ktoré viedlo k rozšíreným opatreniam, t. j. od 1. apríla 2014 do 31. marca 2015, nevyvážal do Únie prešetrovaný výrobok,

                           —

                           nebol zapojený do praktík obchádzania a

                           —

                           prijal neodvolateľný zmluvný záväzok vyviezť do Únie značné množstvo.

         2.   Prešetrovaný výrobok

               (8)

               Prešetrovaným výrobkom sú fotovoltické moduly alebo panely na báze kryštalického kremíka a články typu používaného vo fotovoltických moduloch alebo paneloch na báze kryštalického kremíka (hrúbka článkov nepresahuje 400 mikrometrov), odosielané z Malajzie a Taiwanu, bez ohľadu na to, či majú alebo nemajú deklarovaný pôvod v Malajzii a na Taiwane, v súčasnosti patriace pod číselné znaky KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 a ex 8541 40 90.

               (9)

               Z vymedzenia prešetrovaného výrobku sú vylúčené tieto druhy výrobku:

                           —

                           prenosné solárne nabíjačky, ktoré sa skladajú z menej než šiestich článkov a ktoré zásobujú prístroje elektrickou energiou alebo nabíjajú batérie,

                           —

                           tenkovrstvové fotovoltické výrobky,

                           —

                           fotovoltické výrobky na báze kryštalického kremíka, ktoré sú trvalo zabudované do elektrických zariadení s inou funkciou, ako je výroba elektrickej energie, a ktoré spotrebúvajú elektrickú energiu vyrobenú zabudovaným(-i) fotovoltickým(-i) článkom(-ami) na báze kryštalického kremíka,

                           —

                           moduly alebo panely s jednosmerným výstupným napätím nepresahujúcim 50 V a výstupným výkonom nepresahujúcim 50 W výhradne na priame použitie ako nabíjačky batérií v systémoch s rovnakými charakteristikami napätia a výkonu.

         3.   Vykazované obdobie

               (10)

               Vykazované obdobie je obdobie od 1. apríla 2014 do 31. decembra 2016.

         4.   Prešetrovanie

               (11)

               Komisia oznámila začatie revízneho prešetrovania žiadateľovi Jinko Solar Technology SDN.BHD, výrobnému odvetviu Únie zastúpenému navrhovateľom v pôvodnom prešetrovaní (EU ProSun) a zástupcom Malajzie a Čínskej ľudovej republiky.

               (12)

               Komisia si vyžiadala a overila všetky informácie, ktoré považovala za potrebné na účely revízneho prešetrovania. Boli jej doručené najmä vyplnené dotazníky od žiadateľa a s ním prepojenej obchodnej spoločnosti Jinko Solar Technology Limited (Hongkong) (ďalej len „Jinko HK“). Overovanie na mieste bolo vykonané v priestoroch žiadateľa v Malajzii. V súvislosti s Jinko HK bola Komisia počas prešetrovania informovaná, že aj keď je táto spoločnosť usadená v Hongkongu, všetka dokumentácia o predaji na vývoz sa vedie v jej prepojenej spoločnosti Jinko Solar Co., Ltd. v Čínskej ľudovej republike (ďalej len „ČĽR“). Preto aj overovanie na mieste, pokiaľ ide o predaj na vývoz, bolo vykonané v priestoroch jej prepojenej spoločnosti v Šanghaji v ČĽR.

         C.   ZISTENIA

               (13)

               Zisteniami v rámci prešetrovania bolo preukázané, že Jinko Malaysia je skutočným malajzijským výrobcom fotovoltických modulov a článkov na báze kryštalického kremíka, ktorý bol zriadený v januári 2015 a ktorý začal komerčnú výrobu modulov a článkov v júni/júli v tom istom roku.

               (14)

               Počas prešetrovania Komisia zistila, že spoločnosť Jinko Malaysia počas obdobia prešetrovania použitého v prešetrovaní, ktoré viedlo k rozšíreným opatreniam, t. j. od 1. apríla 2014 do 31. marca 2015, nevyvážala prešetrovaný výrobok do Únie. Zistila tiež, že spoločnosť Jinko Malaysia nenakupovala prešetrovaný výrobok z ČĽR na ďalší predaj alebo prekládku do Únie. Spoločnosť Jinko Malaysia navyše nevyvážala prešetrovaný výrobok do Únie až do konca vykazovaného obdobia, t. j. do 31. decembra 2016.

               (15)

               Spoločnosť Jinko Malaysia však v októbri 2016 uzavrela zmluvu o vývoze značných objemov prešetrovaného výrobku do Únie. Podľa zmluvných podmienok je dodávanie uvedených objemov počas terajšieho revízneho prešetrovania pozastavené.

               (16)

               Komisia vzala na vedomie, že žiadateľ je stopercentnou dcérskou spoločnosťou čínskeho výrobcu prešetrovaného výrobku Jinko Solar Co., Ltd., na ktorého sa v súčasnosti vzťahujú pôvodné opatrenia v znení zmien. Ako sa uvádza v nariadení o začatí prešetrovania, Komisia dôsledne preskúmala tento vzťah a overila, či spoločnosť Jinko Malaysia bola založená alebo používaná na obchádzanie existujúcich opatrení.

               (17)

               Jinko Solar Co., Ltd. je súčasťou väčšej obchodnej skupiny, ktorá patrí do koncernu Jinko Solar Holding Co., Ltd. Táto spoločnosť je zriadená na Kajmaňom ostrove a jej akcie sú kótované na Newyorskej burze. Jinko Solar Group má celosvetovú pôsobnosť a výrobné zariadenia vo viacerých krajinách, v súčasnosti v Číne, Portugalsku, Južnej Afrike a Malajzii. Podľa zápisnice zo zasadnutia predstavenstva z roku 2014 je obchodnou stratégiou skupiny v posledných rokoch ďalšie rozširovanie zámorských výrobných zariadení a zakladanie takýchto zariadení v krajinách so silným potenciálom rozvoja projektov. Ako súčasť tejto obchodnej stratégie sa predstavenstvo v tom istom roku rozhodlo založiť výrobný závod v Malajzii.

               (18)

               Komisia navyše konštatovala, že Jinko Malaysia je skutočným výrobcom prešetrovaného výrobku s kompletnými najmodernejšími zariadeniami na výrobu článkov aj modulov vrátane výskumu a vývoja. Spoločnosť nebola zapojená do činností obchádzania, ako je prekládka, montážne činnosti alebo ďalší predaj solárnych modulov a článkov s pôvodom v Čínskej ľudovej republike do Únie.

               (19)

               Komisia tak dospela k záveru, že spoločnosť Jinko Malaysia nebola založená ani používaná na obchádzanie pôvodných opatrení a že samotné čínske vlastníctvo nie je dôvodom na zamietnutie žiadosti.

               (20)

               Vzhľadom na tieto súvislosti Komisia nepovažovala za potrebné uložiť žiadne osobitné podmienky monitorovania v prípade, že sa udelí oslobodenie. Na zabezpečenie riadneho uplatňovania oslobodenia Komisia považovala za vhodné uplatňovať osobitné opatrenia uplatniteľné voči všetkým spoločnostiam, ktoré boli oslobodené. Týmto osobitným opatrením je požiadavka predkladať colným orgánom členských štátov platnú obchodnú faktúru, ktorá musí spĺňať požiadavky stanovené v článku 1 ods. 2 vykonávacieho nariadenia Komisie (EÚ) 2016/184 a v článku 1 ods. 2 vykonávacieho nariadenia Komisie (EÚ) 2016/185. Dovoz, ktorý nie je sprevádzaný takouto faktúrou, podlieha rozšírenému antidumpingovému, resp. vyrovnávaciemu clu.

               (21)

               Vzhľadom na zistenia opísané v odôvodneniach 13 až 19 Komisia dospela k záveru, že spoločnosť Jinko Solar Technology SDN.BHD spĺňa kritériá uvedené v článku 11 ods. 4 a článku 13 ods. 4 základného antidumpingového nariadenia a v článku 23 ods. 6 základného antisubvenčného nariadenia a mala by byť oslobodená od rozšírených opatrení.

               (22)

               Žiadateľ a ostatné zainteresované strany boli informovaní o uvedených zisteniach a dostali možnosť predložiť pripomienky. Odpoveď s menej dôležitými pripomienkami technickej povahy poskytol len žiadateľ.

         D.   ZMENA ZOZNAMU SPOLOČNOSTÍ OSLOBODENÝCH OD ROZŠÍRENÝCH OPATRENÍ

               (23)

               So zreteľom na vyššie uvedené zistenia Komisia dospela k záveru, že spoločnosť Jinko Solar Technology SDN.BHD by sa mala doplniť do zoznamu spoločností, ktoré sú oslobodené od vyrovnávacieho cla uloženého vykonávacím nariadením (EÚ) 2016/184 a antidumpingového cla uloženého vykonávacím nariadením (EÚ) 2016/185.

               (24)

               Spoločnosť Jinko Solar Technology SDN.BHD by sa teda mala doplniť do zoznamu jednotlivo určených spoločností v článku 1 ods. 1 vykonávacieho nariadenia (EÚ) 2016/184 a v článku 1 ods. 1 vykonávacieho nariadenia (EÚ) 2016/185.

               (25)

               Uplatňovanie oslobodenia je navyše podmienené splnením požiadavky stanovenej v článku 1 ods. 2 vykonávacieho nariadenia (EÚ) 2016/184 a v článku 1 ods. 2 vykonávacieho nariadenia (EÚ) 2016/185.

               (26)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

         PRIJALA TOTO NARIADENIE:
   Článok 1
   Tabuľka uvedená v článku 1 ods. 1 vykonávacieho nariadenia (EÚ) 2016/184 sa nahrádza touto tabuľkou:

               Krajina

               Spoločnosť

               Doplnkový kód TARIC

               Malajzia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Článok 2
   Tabuľka uvedená v článku 1 ods. 1 vykonávacieho nariadenia (EÚ) 2016/185 sa nahrádza touto tabuľkou:

               Krajina

               Spoločnosť

               Doplnkový kód TARIC

               Malajzia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Článok 3
   Colným orgánom sa nariaďuje, aby ukončili registráciu dovozu vykonávanú podľa článku 3 vykonávacieho nariadenia (EÚ) 2017/242. Za takto registrovaný dovoz sa nevyberá antidumpingové clo.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Ú. v. EÚ L 176, 30.6.2016, s. 55.

      (3)  Vykonávacie nariadenie Rady (EÚ) č. 1238/2013 z 2. decembra 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 325, 5.12.2013, s. 1).

      (4)  Vykonávacie nariadenie Rady (EÚ) č. 1239/2013 z 2. decembra 2013, ktorým sa ukladá konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 325, 5.12.2013, s. 66).

      (5)  Vykonávacie nariadenie Komisie (EÚ) 2016/184 z 11. februára 2016, ktorým sa rozširuje konečné vyrovnávacie clo uložené vykonávacím nariadením Rady (EÚ) č. 1239/2013 o dovoze fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane (Ú. v. EÚ L 37, 12.2.2016, s. 56), a vykonávacie nariadenie Komisie (EÚ) 2016/185 z 11. februára 2016, ktorým sa rozširuje konečné antidumpingové clo uložené nariadením Rady (EÚ) č. 1238/2013 z 2. decembra 2013 o dovoze fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane (Ú. v. EÚ L 37, 12.2.2016, s. 76).

      (6)  Oznámenie o začatí prešetrovania 2015/C 405/08 (Ú. v. EÚ C 405, 5.12.2015, s. 8).

      (7)  Oznámenie o začatí prešetrovania 2015/C 405/09 (Ú. v. EÚ C 405, 5.12.2015, s. 20).

      (8)  Oznámenie o začatí prešetrovania 2015/C 405/10 (Ú. v. EÚ C 405, 5.12.2015, s. 33).

      (9)  Vykonávacie nariadenie Komisie (EÚ) 2017/366 z 1. marca 2017, ktorým sa po revíznom prešetrovaní pred uplynutím platnosti podľa článku 18 ods. 2 nariadenia Európskeho parlamentu a Rady (EÚ) 2016/1037 ukladajú konečné vyrovnávacie clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a ktorým sa ukončuje čiastočné priebežné revízne prešetrovanie podľa článku 19 ods. 3 nariadenia (EÚ) 2016/1037 (Ú. v. EÚ L 56, 3.3.2017, s. 1), a vykonávacie nariadenie Komisie (EÚ) 2017/367 z 1. marca 2017, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a ktorým sa ukončuje čiastočné priebežné revízne prešetrovanie podľa článku 11 ods. 3 nariadenia (EÚ) 2016/1036 (Ú. v. EÚ L 56, 3.3.2017, s. 131).

      (10)  Ú. v. EÚ C 67, 3.3.2017, s. 16.

      (11)  Vykonávacie nariadenie Komisie (EÚ) 2017/1570 z 15. septembra 2017, ktorým sa mení vykonávacie nariadenie (EÚ) 2017/366 a vykonávacie nariadenie (EÚ) 2017/367, ktorými sa ukladajú konečné vyrovnávacie a antidumpingové clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a zrušuje vykonávacie rozhodnutie (EÚ) 2013/707, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení (Ú. v. EÚ L 238, 16.9.2017, s. 22).

      (12)  Vykonávacie nariadenie Komisie (EÚ) 2017/242 z 10. februára 2017, ktorým sa začína revízne prešetrovanie vykonávacích nariadení (EÚ) 2016/184 a 2016/185 [ktorými sa rozširuje konečné vyrovnávacie a antidumpingové clo týkajúce sa dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a Taiwane] na účely zistenia možnosti udelenia výnimky z týchto opatrení jednému malajzijskému vyvážajúcemu vývozcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu (Ú. v. EÚ L 36, 11.2.2017, s. 47).


title: Vykonávacie nariadenie Komisie (EÚ) 2017/2011 z 9. novembra 2017, ktorým sa mení nariadenie (ES) č. 951/2007, ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006

text:
               10.11.2017

               SK

               Úradný vestník Európskej únie

               L 292/55

         VYKONÁVACIE NARIADENIE KOMISIE (EÚ) 2017/2011
   z 9. novembra 2017,
   ktorým sa mení nariadenie (ES) č. 951/2007, ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva (1), a najmä na jeho článok 12 ods. 1,
   keďže:

               (1)

               Komisia prijala nariadenie (ES) č. 951/2007 (2), ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006 (3).

               (2)

               Vzhľadom na oneskorený začiatok programov cezhraničnej spolupráce realizovaných v rámci nástroja európskeho susedstva a partnerstva sa vykonávacím nariadením Komisie (EÚ) č. 435/2011 (4) predĺžila fáza realizácie projektov stanovená v článku 43 ods. 2 písmene b) nariadenia (EÚ) č. 951/2007 z 31. decembra 2014 na 31. decembra 2015. Vykonávacím nariadením Komisie (EÚ) č. 1343/2014 (5) sa fáza ukončenia programu a súvisiace ustanovenia stanovené v článku 43 ods. 1, ods. 2 písm. c) a novom ods. 3 nariadenia (EÚ) č. 951/2007 upravili zodpovedajúcim spôsobom a predĺžili sa do 31. decembra 2017.

               (3)

               Aby sa účastníckym krajinám zabezpečila právna istota, je vhodné stanoviť osobitné pravidlá a postupy pre ukončenie programu a zrieknutie sa pohľadávky, ktoré vykonávajú spoločné riadiace orgány, a to pri dodržaní zásady rovnakého zaobchádzania, transparentnosti, riadneho finančného hospodárenia a proporcionality.

               (4)

               Spoločný riadiaci orgán sa môže v osobitných prípadoch, ktoré budú určené Komisiou príslušnými pokynmi a v súlade so zásadami riadneho finančného hospodárenia a proporcionality, zrieknuť príkazu na vymáhanie bez predchádzajúceho schválenia Komisiou.

               (5)

               Termín 31. december 2017, ako sa stanovuje v nariadení (ES) č. 951/2007 v znení zmien, nie je možné z dôvodu mnohých omeškaní a zložitosti procesu ukončenia programu dodržať. Lehota by sa preto mala predĺžiť až na 36 mesiacov od predloženia záverečnej správy.

               (6)

               Treba upozorniť, že môže nastať situácia, kedy Komisia nebude môcť dodržať lehotu na ukončenie spoločných operačných programov z dôvodu právnych alebo iných vyšetrovaní a v prípadoch vyššej moci.

               (7)

               S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (8)

               Opatrenia stanovené v tomto nariadení sú v súlade so stanoviskom výboru zriadeného na základe nariadenia (EÚ) č. 232/2014.

               (9)

               Nariadenie (ES) č. 951/2007 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Nariadenie (ES) č. 951/2007 sa mení takto:

               1.

               V článku 27 sa ods. 5 nahrádza takto:
               „5.   Spoločný riadiaci orgán je povinný prijať nevyhnutné opatrenia v lehote jedného roka od vydania vymáhacieho príkazu, aby zabezpečil vrátenie dlžných súm. Predovšetkým sa ubezpečí, či je pohľadávka pevná, likvidná a splatná. Ak spoločný riadiaci orgán zamýšľa zrieknuť sa zistenej pohľadávky, overí si, či je zrieknutie v súlade s predpismi a so zásadou riadneho finančného hospodárenia a proporcionality. Rozhodnutie o zrieknutí sa pohľadávky musí byť odôvodnené a vopred sa musí predložiť na odsúhlasenie spoločnému monitorovaciemu výboru a Komisii. Na základe príslušných pokynov Komisie sa nemusí vyžadovať predchádzajúci súhlas Komisie.“

               2.

               Článok 43 sa mení takto:

                           a)

                           Odsek 1 sa nahrádza takto:
                           „1.   Obdobie realizácie každého spoločného operačného programu sa začína dňom prijatia spoločného operačného programu Komisiou a končí sa najneskôr do 36 mesiacov po predložení záverečnej správy.“;

                           b)

                           V odseku 2 sa písmeno c) nahrádza takto:

                                       „c)

                                       fázy finančnej uzávierky spoločného operačného programu vrátane finančnej uzávierky všetkých zmlúv uzavretých v rámci programu, vyhodnotenia ex post programu, predloženia záverečnej správy a záverečnej platby alebo konečného získania späť súm vyplatených Komisiou. Táto fáza sa končí najneskôr 36 mesiacov po predložení záverečnej správy.“;

               3.

               V článku 46 sa dopĺňa tento odsek 3:
               „3.   Ak spoločný riadiaci orgán nemohol vykázať Komisii konečné sumy:

                           a)

                           pre pozastavenie projektu súdnym konaním alebo na základe odvolania v správnom konaní, ktoré majú odkladný účinok, alebo

                           b)

                           z dôvodu vyššej moci, ktorá závažným spôsobom ovplyvňuje vykonávanie celého programu alebo jeho časti,

                     konečný dátum obdobia realizácie ako je stanovený v článku 43 ods. 1 neplatí pre časť programu, na ktorú sa vzťahuje písmeno a) alebo b) tohto odseku.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 77, 15.3.2014, s. 27.

      (2)  Nariadenie Komisie (ES) č. 951/2007 z 9. augusta 2007, ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva (Ú. v. EÚ L 210, 10.8.2007, s. 10).

      (3)  Nariadenie Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva (Ú. v. EÚ L 310, 9.11.2006, s. 1).

      (4)  Vykonávacie nariadenie Komisie (EÚ) č. 435/2011, ktorým sa mení a dopĺňa nariadenie (ES) č. 951/2007, ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006 (Ú. v. EÚ L 118, 6.5.2011, s. 1).

      (5)  Vykonávacie nariadenie Komisie (EÚ) č. 1343/2014 zo 17. decembra 2014, ktorým sa mení a dopĺňa nariadenie (ES) č. 951/2007, ktorým sa stanovujú pravidlá vykonávania programov cezhraničnej spolupráce financovaných v rámci nariadenia Európskeho parlamentu a Rady (ES) č. 1638/2006 (Ú. v. EÚ L 363, 18.12.2014, s. 75).


title: Vykonávacie nariadenie Komisie (EÚ) 2017/2005 z 8. novembra 2017, ktorým sa schvaľuje výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým ako účinná látka na použitie v biocídnych výrobkoch typu 19 (Text s významom pre EHP )

text:
               9.11.2017

               SK

               Úradný vestník Európskej únie

               L 290/14

         VYKONÁVACIE NARIADENIE KOMISIE (EÚ) 2017/2005
   z 8. novembra 2017,
   ktorým sa schvaľuje výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým ako účinná látka na použitie v biocídnych výrobkoch typu 19
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam zahŕňa výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým.

               (2)

               Výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým bol hodnotený z hľadiska použitia v biocídnych výrobkoch typu 19, repelenty a atraktanty, opísaných v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Nemecko, ktoré 3. decembra 2015 predložilo hodnotiacu správu spolu so svojimi odporúčaniami.

               (4)

               V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 3. marca 2017 sformuloval stanovisko Európskej chemickej agentúry.

               (5)

               Na základe daného stanoviska možno vychádzať z toho, že biocídne výrobky typu 19 s obsahom výťažku z rastliny Azadirachta indica, oleja (za studena lisovaného) zo semien rastliny Azadirachta indica bez šupiek, extrahovaného superkritickým oxidom uhličitým, vyhovujú kritériám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky súvisiace s jeho použitím.

               (6)

               Preto je vhodné schváliť výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým na používanie v biocídnych výrobkoch typu 19 s výhradou splnenia určitých špecifikácií a podmienok.

               (7)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (8)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým sa schvaľuje ako účinná látka na použitie v biocídnych výrobkoch typu 19, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Výťažok z rastliny Azadirachta indica, olej (za studena lisovaný) zo semien rastliny Azadirachta indica bez šupiek, extrahovaný superkritickým oxidom uhličitým

                  Názov IUPAC:
                  neuplatňuje sa
                  EC č.: 283-644-7
                  CAS č.: 84696-25-3

                  1 000  g/kg

                  1. apríla 2019

                  31. marca 2029

                  19

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť povrchovým vodám, sedimentu a pôdnemu prostrediu.

                              3.

                              V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové maximálne hladiny rezíduí (MRL), resp. zmeniť existujúce MRL v súlade s nariadením Európskeho parlamentu a Rady (ES) č. 470/2009 (2) alebo nariadením Európskeho parlamentu a Rady (ES) č. 396/2005 (3), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s hodnotenou účinnou látkou.

         (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) 2017/1983 z 27. októbra 2017 o zatriedení určitého tovaru do kombinovanej nomenklatúry

text:
                  4.11.2017

                  SK

                  Úradný vestník Európskej únie

                  L 287/1

            VYKONÁVACIE NARIADENIE KOMISIE (EÚ) 2017/1983
      z 27. októbra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 27. októbra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok vo forme neopracovanej dosky so šírkou približne 125 cm, hrúbkou približne 7,5 cm a dĺžkou približne 2 000  cm. Je zhotovený zlepením dyhových vrstiev zo smreka, z borovice alebo z kombinácie vrstiev z oboch druhov dreva.
                     Dyhové vrstvy sú uložené takým spôsobom, že smer drevných vlákien je vo všetkých vrstvách rovnaký. Niektoré vrstvy môžu byť uložené aj priečne. Jednotlivé vrstvy sú vzájomne spojené fenolformaldehydovým spojivom počas lisovania pri vysokej teplote. Hrany a konce sú na povrchu potiahnuté voskom.
                     Dyhové vrstvy z dreva používané na výrobu tohto výrobku majú počiatočnú hrúbku 2,8 až 3,2 mm a hustotu 445 kg/m3 (smreková dyha) a 500 kg/m3 (borovicová dyha). Po procese lisovania (pri tlaku 2,8 N/mm2) majú jednotlivé zlisované vrstvy v konečnom výrobku hrúbku približne 2,75 mm a hustota konečného výrobku je obvykle od 540 kg/m3 (smreková dyha) do 620 kg/m3 (borovicová dyha).
                     Pozri obrázok (*1).

                     4412 99 85

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 4412 , 4412 99  a 4412 99 85 .
                     Výrobok je podobnou vrstvenou doskou v zmysle položky 4412  (pozri aj vysvetlivky k harmonizovanému systému k položke 4412 , tretí odsek).
                     Zatriedenie do položky 4413  je vylúčené, keďže výrobok nespĺňa vymedzenie pojmu „zhutnené drevo“ v poznámke 2 k 44. kapitole, pretože lisovaním, ktorému je podrobený, sa jeho hustota zvyšuje len o 24 %, a z fyzickej kontroly výrobku je zrejmé, že povrch výrobku zostáva mäkký.
                     Zatriedenie do položky 4418  je takisto vylúčené, keďže výrobok nie je identifikovateľný ako drevený výrobok používaný pri stavbe budov, vo forme zostaveného tovaru alebo ako rozpoznateľné nezostavené časti (pozri aj vysvetlivky k harmonizovanému systému k položke 4418 , prvý odsek). Je všeobecne použiteľný a nemá žiadne objektívne charakteristické vlastnosti, vďaka ktorým by bol rozpoznateľný ako výrobok stavebného stolárstva a tesárstva z dreva.
                     Výrobok sa preto má zatriediť pod číselný znak KN 4412 99 85  ako ostatné podobné vrstvené dosky.

            (*1)  Obrázok má len informačný charakter.


title: Vykonávacie nariadenie Komisie (EÚ) 2017/1994 zo 6. novembra 2017, ktorým sa začína revízne prešetrovanie vykonávacích nariadení (EÚ) 2016/184 a 2016/185, ktorými sa rozširuje konečné vyrovnávacie a antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane na účely zistenia možnosti udeliť oslobodenie od týchto opatrení jednému malajzijskému vyvážajúcemu výrobcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu

text:
               7.11.2017

               SK

               Úradný vestník Európskej únie

               L 288/30

         VYKONÁVACIE NARIADENIE KOMISIE (EÚ) 2017/1994
   zo 6. novembra 2017,
   ktorým sa začína revízne prešetrovanie vykonávacích nariadení (EÚ) 2016/184 a 2016/185, ktorými sa rozširuje konečné vyrovnávacie a antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane na účely zistenia možnosti udeliť oslobodenie od týchto opatrení jednému malajzijskému vyvážajúcemu výrobcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné antidumpingové nariadenie“), a najmä na jeho článok 11 ods. 4, článok 13 ods. 4 a článok 14 ods. 5, a so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2) (ďalej len „základné antisubvenčné nariadenie“), a najmä na jeho článok 23 ods. 6 a článok 24 ods. 5,
   po informovaní členských štátov,
   keďže:
   1.   ŽIADOSŤ

               (1)

               Európskej komisii (ďalej len „Komisia“) bola doručená žiadosť o oslobodenie od antidumpingových a vyrovnávacích opatrení platných pre dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky, rozšírených na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu, bez ohľadu na to, či majú alebo nemajú deklarovaný pôvod v Malajzii a na Taiwane, pokiaľ ide o žiadateľa, podľa článku 11 ods. 4 a článku 13 ods. 4 základného antidumpingového nariadenia a článku 23 ods. 6 základného antisubvenčného nariadenia.

               (2)

               Žiadosť podala 23. mája 2017 spoločnosť Longi (Kuching) SDN.BHD (ďalej len „žiadateľ“), vyvážajúci výrobca fotovoltických modulov alebo panelov na báze kryštalického kremíka a článkov typu používaného vo fotovoltických moduloch alebo paneloch na báze kryštalického kremíka v Malajzii (ďalej len „dotknutá krajina“).

         2.   PREŠETROVANÝ VÝROBOK

               (3)

               Prešetrovaným výrobkom sú fotovoltické moduly alebo panely na báze kryštalického kremíka a články typu používaného vo fotovoltických moduloch alebo paneloch na báze kryštalického kremíka (hrúbka článkov nepresahuje 400 mikrometrov), odosielané z Malajzie a Taiwanu, bez ohľadu na to, či majú alebo nemajú deklarovaný pôvod v Malajzii a na Taiwane, v súčasnosti patriace pod číselné znaky KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 a ex 8541 40 90.

               (4)

               Z vymedzenia prešetrovaného výrobku sú vylúčené tieto druhy výrobkov:

                           —

                           solárne nabíjačky, ktoré sa skladajú z menej než šiestich článkov, sú prenosné a napájajú prístroje elektrickou energiou alebo nabíjajú batérie,

                           —

                           výrobky z tenkého fotovoltického filmu,

                           —

                           fotovoltické výrobky na báze kryštalického kremíka, ktoré sú trvalo zabudované do elektrických zariadení s inou funkciou, ako je výroba elektrickej energie, a ktoré spotrebúvajú elektrickú energiu vyrobenú zabudovaným(-i) fotovoltickým(-i) článkom(-ami) na báze kryštalického kremíka,

                           —

                           moduly alebo panely s výstupným napätím nepresahujúcim 50 V a výkonom nepresahujúcim 50 W určené len na priame použitie ako nabíjačky batérií v systémoch s rovnakými vlastnosťami napätia a výkonu.

         3.   EXISTUJÚCE OPATRENIA

               (5)

               Rada nariadením (EÚ) č. 1238/2013 (3) a nariadením (EÚ) č. 1239/2013 (4) uložila antidumpingové a vyrovnávacie opatrenia na fotovoltické moduly alebo panely na báze kryštalického kremíka a články typu používaného vo fotovoltických moduloch na báze kryštalického kremíka a na hlavné komponenty (t. j. články) s pôvodom v Čínskej ľudovej republike alebo odosielané z Čínskej ľudovej republiky (ďalej len „ČĽR“ alebo „Čína“) (ďalej len „pôvodné opatrenia“). Bola podpísaná aj dohoda o záväzku. Komisia vykonávacími nariadeniami (EÚ) 2016/184 (5) a 2016/185 (6) rozšírila uvedené opatrenia aj na dovoz fotovoltických modulov na báze kryštalického kremíka a hlavných komponentov (t. j. článkov), odosielaných z Malajzie a Taiwanu (ďalej len „rozšírené opatrenia“), bez ohľadu na to, či majú alebo nemajú deklarovaný pôvod v Malajzii a na Taiwane, s výnimkou dovozu výrobkov, ktoré vyrobili určité osobitne uvedené spoločnosti.

               (6)

               Komisia nariadením (EÚ) 2017/366 (7) a nariadením (EÚ) 2017/367 (8) po revíznom prešetrovaní pred uplynutím platnosti rozšírila antidumpingové a vyrovnávacie opatrenia a ukončila čiastočné predbežné revízne prešetrovanie, ktoré sa začalo v rovnakom čase.

               (7)

               Komisia 10. februára 2017 začala revízne prešetrovanie (9) na účely posúdenia žiadosti o oslobodenie od uvedených opatrení od jedného nového vyvážajúceho výrobcu. Toto revízne prešetrovanie stále prebieha. Rovnako 3. marca 2017 Komisia začala čiastočné predbežné revízne prešetrovanie (10) obmedzené na formu opatrení. Toto revízne prešetrovanie Komisia ukončila 15. septembra 2017 nahradením existujúcich valorických ciel, spojených s cenovým záväzkom, minimálnou dovoznou cenou (11).

         4.   DÔVODY REVÍZNEHO PREŠETROVANIA

               (8)

               Žiadateľ tvrdil, že počas obdobia prešetrovania použitého v prešetrovaní, ktoré viedlo k rozšíreným opatreniam, t. j. od 1. apríla 2014 do 31. marca 2015, nevyvážal prešetrovaný výrobok do Únie.

               (9)

               Žiadateľ navyše uviedol, že neobchádzal existujúce opatrenia.

               (10)

               Žiadateľ okrem toho tvrdil, že po uplynutí obdobia prešetrovania použitého v prešetrovaní, ktoré viedlo k rozšíreným opatreniam, prijal neodvolateľný zmluvný záväzok vyviezť do Únie značné množstvo.

         5.   POSTUP
   5.1.   Začatie

               (11)

               Komisia preskúmala dostupné dôkazy a dospela k záveru, že existujú dostatočné dôkazy na začatie prešetrovania podľa článku 11 ods. 4 a článku 13 ods. 4 základného antidumpingového nariadenia a článku 23 ods. 6 základného antisubvenčného nariadenia na účely zistenia, či je možné udeliť žiadateľovi oslobodenie od rozšírených opatrení.

               (12)

               Podľa článku 11 ods. 4 základného antidumpingového nariadenia bolo výrobné odvetvie Únie, o ktorom je známe, že sa ho záležitosť týka, o žiadosti o revízne prešetrovanie informované a dostalo možnosť vyjadriť pripomienky, avšak žiadne pripomienky neboli doručené.

               (13)

               Komisia bude venovať osobitnú pozornosť vzťahu žiadateľa so spoločnosťami, na ktoré sa vzťahujú existujúce opatrenia, aby sa uistila, že tento vzťah nevznikol ani neslúžil na obchádzanie opatrení. Komisia takisto posúdi, či sa majú stanoviť osobitné podmienky monitorovania, ak prešetrovanie povedie k záveru, že udelenie oslobodenia je opodstatnené.

         5.2.   Zrušenie existujúcich antidumpingových opatrení a registrácia dovozu

               (14)

               V zmysle článku 11 ods. 4 základného antidumpingového nariadenia by sa platné antidumpingové clo malo zrušiť, pokiaľ ide o dovoz prešetrovaného výrobku, ktorý vyrába a predáva na vývoz do Únie žiadateľ.

               (15)

               Zároveň by sa mala zaviesť registrácia takéhoto dovozu v súlade s článkom 14 ods. 5 základného antidumpingového nariadenia s cieľom zabezpečiť, aby sa antidumpingové clo dalo vyberať počnúc dátumom registrácie tohto dovozu, ak sa v rámci revízneho prešetrovania zistí existencia obchádzania v súvislosti so žiadateľom. V tejto fáze prešetrovania nie je možné odhadnúť výšku prípadných budúcich záväzkov žiadateľa.

         5.3.   Existujúce antisubvenčné opatrenia

               (16)

               Keďže základné antisubvenčné nariadenie neobsahuje žiadny právny základ na zrušenie platných antisubvenčných opatrení, tieto opatrenia zostanú v platnosti. Len ak revízne prešetrovanie povedie k zisteniu, že žiadateľ má nárok na oslobodenie, platné antisubvenčné opatrenia sa zrušia nariadením, ktorým sa udelí takéto oslobodenie.

         5.4.   Obdobie revízneho prešetrovania

               (17)

               Prešetrovanie sa bude vzťahovať na obdobie od 1. apríla 2014 do 30. septembra 2017 (ďalej len „obdobie revízneho prešetrovania“).

         5.5.   Prešetrovanie žiadateľa

   Komisia zašle žiadateľovi dotazník s cieľom získať informácie, ktoré považuje za potrebné na prešetrovanie. Žiadateľ musí v súlade s článkom 6 ods. 2 základného antidumpingového nariadenia a článkom 11 ods. 2 základného antisubvenčného nariadenia predložiť vyplnený dotazník do 37 dní odo dňa nadobudnutia účinnosti tohto nariadenia, pokiaľ nie je stanovené inak.
   5.6.   Iné písomné podania

               (18)

               V súlade s ustanoveniami tohto nariadenia sa všetky zainteresované strany vyzývajú, aby oznámili svoje stanoviská, predložili informácie a poskytli podporné dôkazy. Tieto informácie a podporné dôkazy musia byť Komisii doručené do 37 dní odo dňa nadobudnutia účinnosti tohto nariadenia, pokiaľ nie je stanovené inak.

         5.7.   Možnosť vypočutia útvarmi Komisie vykonávajúcimi prešetrovanie

               (19)

               Všetky zainteresované strany môžu požiadať o vypočutie útvarmi Komisie vykonávajúcimi prešetrovanie. Každá žiadosť o vypočutie musí byť podaná písomne a musia sa v nej uvádzať dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa nadobudnutia účinnosti tohto nariadenia. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

         5.8.   Pokyny na predkladanie písomných podaní a zasielanie vyplnených dotazníkov a korešpondencie

               (20)

               Na informácie predkladané Komisii na účely prešetrovaní na ochranu obchodu sa nesmú vzťahovať autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, vyžiadať od držiteľa autorských práv osobitné povolenie, v ktorom sa výslovne povoľuje, že: a) Komisia môže používať dané informácie a údaje na účely tohto konania na ochranu obchodu a b) dané informácie a/alebo údaje sa môžu poskytnúť zainteresovaným stranám tohto prešetrovania, a to vo forme, ktorá im umožní uplatniť ich právo na obhajobu.

               (21)

               Všetky písomné podania vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, by sa mali označiť ako „Limited“ (12).

               (22)

               Od zainteresovaných strán, ktoré poskytujú informácie označené ako „Limited“ sa požaduje, aby v súlade s článkom 19 ods. 2 základného antidumpingového nariadenia a článkom 29 ods. 2 základného antisubvenčného nariadenia predložili súhrn týchto informácií, ktorý nemá dôverný charakter a ktorý sa označí ako „For inspection by interested parties“. Tento súhrn by mal byť dostatočne podrobný, aby umožnil primerane pochopiť podstatu predložených dôverných informácií. Ak zainteresovaná strana, ktorá poskytuje dôverné informácie, nepredloží ich súhrn, ktorý nemá dôverný charakter, v požadovanom formáte a kvalite, nemusí sa na takéto informácie prihliadať.

               (23)

               Zainteresované strany sa vyzývajú, aby všetky podania a žiadosti vrátane naskenovaných splnomocnení a osvedčení predkladali prostredníctvom e-mailu; výnimku tvoria rozsiahle odpovede, ktoré by sa mali predkladať osobne alebo zasielať doporučene na prenosnom digitálnom pamäťovom médiu (na nosičoch CD-ROM, DVD, USB flash disku...). Použitím e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovom sídle Generálneho riaditeľstva pre obchod: http://trade.ec.europa.eu/doclib/docs/2014/june/tradoc_152582.pdf.

               (24)

               Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba e-mailom, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
               Adresa Komisie na účely korešpondencie:

                           European Commission

                           Directorate-General for Trade

                           Directorate H

                           Office: CHAR 04/039

                           1040 Brussels

                           BELGIUM

                           E-mail: TRADE-R677-EXEMPTION-SOLAR@ec.europa.eu

         6.   NESPOLUPRÁCA

               (25)

               V prípadoch, ak niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, zistenia, či už pozitívne alebo negatívne, možno v súlade s článkom 18 základného antidumpingového nariadenia a článkom 28 základného antisubvenčného nariadenia vypracovať na základe dostupných skutočností.

               (26)

               Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

               (27)

               Ak niektorá zainteresovaná strana nespolupracuje alebo spolupracuje iba čiastočne, a zistenia sa preto v súlade s článkom 18 základného antidumpingového nariadenia a článkom 28 základného antisubvenčného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

               (28)

               Neposkytnutie odpovede v elektronickej podobe sa nebude považovať za nespoluprácu, pokiaľ zainteresovaná strana preukáže, že poskytnutie odpovede v požadovanej forme by jej spôsobilo ďalšiu neprimeranú záťaž alebo ďalšie neprimerané výdavky. Zainteresovaná strana by sa mala okamžite obrátiť na Komisiu.

         7.   ÚRADNÍK PRE VYPOČUTIE

               (29)

               Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie je prostredníkom medzi zainteresovanými stranami a útvarmi Komisie vykonávajúcimi prešetrovanie. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a žiadosti tretích strán o vypočutie. Úradník pre vypočutie môže usporiadať vypočutie jednotlivej zainteresovanej strany a pôsobiť ako sprostredkovateľ v snahe zabezpečiť plné uplatnenie práv zainteresovaných strán na obhajobu. Úradník pre vypočutie takisto poskytne príležitosti na vypočutie s účasťou strán, na ktorom možno predniesť rôzne stanoviská a argumenty na vyvrátenie dôkazov.

               (30)

               Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa nadobudnutia účinnosti tohto nariadenia. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

               (31)

               Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovom sídle Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/.

         8.   HARMONOGRAM PREŠETROVANIA

               (32)

               V súlade s článkom 11 ods. 5 základného antidumpingového nariadenia a článkom 22 ods. 1 základného antisubvenčného nariadenia sa prešetrovanie ukončí do deviatich mesiacov odo dňa nadobudnutia účinnosti tohto nariadenia.

         9.   SPRACOVANIE OSOBNÝCH ÚDAJOV

               (33)

               So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (ES) č. 45/2001 (13),

         PRIJALA TOTO NARIADENIE:
   Článok 1
   Týmto sa začína revízne prešetrovanie vykonávacieho nariadenia (EÚ) 2016/184 a vykonávacieho nariadenia Komisie (EÚ) 2016/185 podľa článku 11 ods. 4 a článku 13 ods. 4 nariadenia (EÚ) 2016/1036 a článku 23 ods. 6 nariadenia (EÚ) 2016/1037 s cieľom stanoviť, či by dovoz fotovoltických modulov alebo panelov na báze kryštalického kremíka a článkov typu používaného vo fotovoltických moduloch alebo paneloch na báze kryštalického kremíka (hrúbka článkov nepresahuje 400 mikrometrov), odosielaných z Malajzie a Taiwanu, bez ohľadu na to, či majú alebo nemajú deklarovaný pôvod v Malajzii a na Taiwane, v súčasnosti patriacich pod číselné znaky KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 a ex 8541 40 90 (kódy TARIC: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), vyrobených spoločnosťou Longi (Kuching) SDN.BHD (doplnkový kód TARIC C309) mal podliehať antidumpingovým a antisubvenčným opatreniam, ktoré boli uložené vykonávacím nariadením (EÚ) 2016/185 a vykonávacím nariadením (EÚ) 2016/184.
   Článok 2
   Antidumpingové clo uložené vykonávacím nariadením (EÚ) 2016/185 sa týmto zrušuje, pokiaľ ide o dovoz uvedený v článku 1 tohto nariadenia.
   Článok 3
   Colné orgány prijmú v súlade s článkom 14 ods. 5 nariadenia (EÚ) 2016/1036 kroky potrebné na registráciu dovozu uvedeného v článku 1 tohto nariadenia do Únie.
   Registrácia sa skončí po uplynutí deviatich mesiacov odo dňa nadobudnutia účinnosti tohto nariadenia.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Ú. v. EÚ L 176, 30.6.2016, s. 55.

      (3)  Ú. v. EÚ L 325, 5.12.2013, s. 1.

      (4)  Ú. v. EÚ L 325, 5.12.2013, s. 66.

      (5)  Ú. v. EÚ L 37, 12.2.2016, s. 56.

      (6)  Ú. v. EÚ L 37, 12.2.2016, s. 76.

      (7)  Ú. v. EÚ L 56, 3.3.2017, s. 1.

      (8)  Ú. v. EÚ L 56, 3.3.2017, s. 131.

      (9)  Ú. v. EÚ L 36, 11.2.2017, s. 47.

      (10)  Ú. v. EÚ C 67, 3.3.2017, s. 16.

      (11)  Ú. v. EÚ L 238, 16.9.2017, s. 22.

      (12)  Dokument označený ako „Limited“ je dokument, ktorý sa považuje za dôverný v zmysle článku 19 nariadenia Rady (ES) č. 1225/2009 (Ú. v. EÚ L 343, 22.12.2009, s. 51) a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).

      (13)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Vykonávacie nariadenie Komisie (EÚ) 2017/2057 z 10. novembra 2017 o neschválení Achillea millefolium L. ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP )

text:
               11.11.2017

               SK

               Úradný vestník Európskej únie

               L 294/27

         VYKONÁVACIE NARIADENIE KOMISIE (EÚ) 2017/2057
   z 10. novembra 2017
   o neschválení Achillea millefolium L. ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s jeho článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 10. júla 2015 doručená od ústavu Institut Technique de l'Agriculture Biologique (ITAB) žiadosť o schválenie Millefolii herba ako základnej látky. K uvedenej žiadosti boli priložené informácie požadované v článku 23 ods. 3 druhom pododseku nariadenia (ES) č. 1107/2009.

               (2)

               Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad predložil Komisii 29. septembra 2016 technickú správu o predmetnej látke (2). Komisia predložila Stálemu výboru pre rastliny, zvieratá, potraviny a krmivá 24. januára 2017 revíznu správu (3) a návrh tohto nariadenia o neschválení Millefolii herba a sfinalizovala ich na účely zasadnutia uvedeného výboru 6. októbra 2017.

               (3)

               Počas konzultácií organizovaných úradom žiadateľ zmenil názov základnej látky na Achillea millefolium L.

               (4)

               Z dokumentácie poskytnutej žiadateľom nevyplýva, že Achillea millefolium L. spĺňa kritériá potravín podľa vymedzenia v článku 2 nariadenia Európskeho parlamentu a Rady (ES) č. 178/2002 (4).

               (5)

               V technickej správe úradu sa identifikovali osobitné obavy v súvislosti s expozíciou nálevu a zložkám alfa- a beta-tujón, gáfor a 1,8-cineol, predovšetkým prostredníctvom používania pesticídov. Identifikovali sa obavy v súvislosti s možnými nepriaznivými účinkami na tehotné ženy a parametre spermií, ako aj s potenciálom narúšať endokrinný systém. V dôsledku toho nebolo možné sfinalizovať posúdenie rizika pre prevádzkovateľov, pracovníkov, okolostojace osoby, spotrebiteľov a necieľové organizmy.

               (6)

               Komisia vyzvala žiadateľa, aby predložil svoje pripomienky k technickej správe úradu a k návrhu revíznej správy. Žiadateľ predložil svoje pripomienky, ktoré boli dôkladne preskúmané.

               (7)

               Napriek argumentom, ktoré žiadateľ uviedol, nie je možné vyvrátiť obavy týkajúce sa danej látky.

               (8)

               Z tohto dôvodu, ako sa uvádza v revíznej správe Komisie, nebolo preukázané splnenie požiadaviek stanovených v článku 23 nariadenia (ES) č. 1107/2009. Preto je vhodné neschváliť Achillea millefolium L. ako základnú látku.

               (9)

               Toto nariadenie nemá vplyv na predloženie ďalšej žiadosti o schválenieAchillea millefolium L. ako základnej látky v súlade s článkom 23 ods. 3 nariadenia (ES) č. 1107/2009.

               (10)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Látka Achillea millefolium L. sa neschvaľuje ako základná látka.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing (Technická správa o výsledku konzultácií s členskými štátmi a úradom EFSA, pokiaľ ide o žiadosť týkajúcu sa základnej látky Millefolii herba – nálevu z rebríčka obyčajného na používanie pri ochrane rastlín ako fungicídu a insekticídu pre rôzne plodiny a na zabránenie zamrznutiu). Podporná publikácia EFSA 2016: EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).